Republika Hrvatska
Grad Zagreb
GRADSKI URED ZA PROSTORNO UREĐENJE, IZGRADNJU GRADA, GRADITELJSTVO, KOMUNALNE POSLOVE I PROMET
Odjel za prostorno uređenje 
Središnji odsjek za prostorno uređenje
Trg Stjepana Radića 1, Zagreb
 
Klasa: UP/I 361-05/2015-031/29
Urbroj: 251-13-21-1/024-15-5
Zagreb, 30.09.2015.

Gradski ured za prostorno uređenje, izgradnju Grada, graditeljstvo, komunalne poslove i promet, u predmetu izdavanja dozvole za promjenu namjene i uporabu funkcionalne jedinice građevine, koja se vodi po zahtjevu Ljiljane Dobrovšak, Zagreb, Kralja Držislava 10/1, temeljem odredbi članka 95. Zakona o općem upravnom postupku (Narodne novine broj 47/09),

P O Z I V A

vlasnike i nositelje drugih stvarnih prava na  k.č.br. 7320 k.o. Centar, Kralja Držislava 10/1 i 10, radi upoznavanja i izjašnjavanja o planiranoj promjeni namjene funkcionalne jedinice građevine - poslovnog prostora u prizemlju lijevo  dvorišne stambeno-poslovne građevine izgrađene na k.č.br. 7320 k.o. Centar, Kralja Držislava 10/1, u “stan” kao novu namjenu, 

osobno ili putem punomoćnika dana 15.10.2015. od 13,00 do 15,00 sati, u prostoriji ovog Gradskog ureda, Zagreb, Trg Stjepana Radića 1, I kat, soba 129.

	Osobe koje se odazovu pozivu dužne su dokazati da imaju svojstvo stranke u postupku, odnosno da su vlasnici i /ili nositelji drugih stvarnih prava na pobrojanim nekretninama. 

	Neodazivanje ovom pozivu ne sprečava izdavanje rješenja o promjeni namjene .

Upravni savjetnik
Sanja Šoh, dipl. ing. arh.

Dostaviti:
1.	Oglasna ploča 8 dana, ovdje;
2.	Mrežne stranice
3.	Pismohrana, ovdje